Gisken Armand

**Gisken Armand** (født 26. november 1962) er en norsk skuespiller, kjent fra teater, film og fjernsyn.

Gisken Armand debuterte 14 år gammel på Den Nationale Scene, og har vært ansatt ved Nationaltheatret fra 1988. Hun har tolket en rekke ledende Ibsen-roller, som Gerd i *[[Brand]]*, Hilde Wangel i *[[Byggmester Solness]]* og både Hilda og Ellida Wangel i *[[Fruen fra havet]]*. Hun har også spilt Ho i *Nokon kjem til å komme*, Olivia i *Hva dere vil* (*[[Helligtrekongersaften]]*), tittelrollen i *[[Medeia (skuespill)|Medeia]]*, Olga i Tsjekhovs *[[Tre søstre]]*, Helene i *[[Festen]]*, Dronning Elisabeth i *[[Maria Stuart (skuespill)|Maria Stuart]]* og Helena i "En Midtsommernattsdrøm". 

Gisken Armand har hatt store roller i en rekke norske filmer og fjernsynsproduksjoner. Hun hadde rollen som Ingbjørg i *[[Kristin Lavransdatter]]* (1995), som politietterforskeren Hilde i *[[Insomnia (1997)|Insomnia]]* (1997) og som prostituerte Maja Durban i *[[Evas øye]]* (1999). Andre filmer er *[[Smykketyven]]* (1990), *[[Ti kniver i hjertet]]* (1994), og *[[Den som frykter ulven]]* (2004). Hun hadde ledende roller i fjernsynsseriene *[[Ved kongens bord]]*, *[[Kodenavn Hunter]]* og *[[Størst av alt]]*. Gisken Armand har også lest inn flere lydbøker.

Gisken Armand er datter av skuespilleren Eilif Armand, søster av skuespillerne Frøydis Armand og Merete Armand og gift med Ole Lillo-Stenberg, bror av artisten Lars Lillo-Stenberg. Hun medvirker i to musikkvideoer av popgruppen deLillos, «S'il vous plaît» fra 1988 og «Nationaltheatret» fra 2012.

## Filmografi (utvalg)

* 2021 – ''Kjære landsmenn'' (TV-serie)

* 2021 – *[[HAN (film)|HAN]]* (Film)
* 2012 – *[[Istid 4: Kontinenter på avveie]]* (Film) - Besta (stemme)
* 2012 – *[[Julekongen]]* (TV-serie) - Randi Krohn, Peders mor
* 2012 – *[[Hjem (TV-serie)|Hjem]]*
* 2007 – *[[Størst av alt]]* (TV-serie) – Camilla
* 2007 – *[[Kodenavn Hunter]]* (TV-serie) – Runa Schøll
* 2006 – *[[Bokaj]]* – Mor
* 2005 – *[[Ved kongens bord]]* (TV-miniserie) – Ingunn Dahl
* 2004 – *[[Den som frykter ulven]]* – Kannicks mamma
* 2004 – *[[Veddemålet]]* (TV-miniserie) – Ingrid Sterner
* 2004 – *[[Johnny og Johanna]]* (TV-serie) – Wenche E.
* 2001 - *[[Fox Grønland]]* (TV-serie) - Anne Lise Karterud
* 2000 – *[[Hver søndag hos mor]]* – Julie
* 1999 – *[[Evas øye]]* – Maja Durban
* 1997 – *[[En mann må gjøre det han må]]* (TV) – Anne
* 1997 – *[[Insomnia_(1997)|Insomnia]]* – Hilde Hagen
* 1995 – *[[Kristin Lavransdatter]]* – Ingbjørg
* 1995 – *[[Noe beroligende]]* – mor
* 1994 – *[[Ti kniver i hjertet]]* – Sager
* 1990 – *[[Smykketyven]]* – Ida
* 1989 – *[[Når den ny vin blomstrer]]* (TV) – Josefa
* 1988 – *S'il vous plait*

## Teater
* 1991 *[[Søster hat|Søster Hat]]* – NRK ungdomsteateret

## Priser
* Gösta Ekmans Minnefonds pris 1992
* Nationaltheatrets Venners ærespris
* Kåret til *Årets lydbokstemme* av Lydbokforlaget 2003
* Radioteatrets Blå fugl-pris for sin tolkning av Irene i Henrik Ibsens *[[Når vi døde våkner]]* 2006
* 2013 Heddaprisen for beste kvinnelige skuespiller for for rollen som Jeg i *Jeg forsvinner*, Nationaltheatret av Arne Lygre, regi Eirik Stubø, Nationaltheatret.

## Referanser


## Eksterne lenker
*